turjo4nis/wikipedia-bn-dump-20250701 huggingface dataset:
জেমি লি কার্টিস

জেমি লি কার্টিস (জন্ম ২২ নভেম্বর ১৯৫৮) হলেন একজন মার্কিন অভিনেত্রী, লেখিকা ও সক্রিয়কর্মী। তিনি ১৯৭৮ সালে জন কার্পেন্টারের ভীতিপ্রদ চলচ্চিত্র হ্যালোউইন-এ লরি স্ট্রোড চরিত্রে অভিনয়ের মধ্য দিয়ে তার চলচ্চিত্র জীবন শুরু করেন। এই চলচ্চিত্রে তার অভিনয় তাকে ভীতিপ্রদ চলচ্চিত্রের শীর্ষ অভিনেত্রী হিসেবে খ্যাতি এনে দেয় এবং তিনি ১৯৮০-এর দশক জুড়ে একাধিক ভীতিপ্রদ চলচ্চিত্রে কাজ করেন, তন্মধ্যে রয়েছে দ্য ফগ, প্রম নাইট ও টেরর ট্রেন। তিনি তার অভিনীত লরি চরিত্রে হ্যালোউইন চলচ্চিত্রের অনুবর্তী পর্বসমূহ, তথা হ্যালোউইন টু (১৯৮১), হ্যালোউইন এইচ২০: টোয়েন্টি ইয়ার্স লেটার (১৯৯৮), হ্যালোউইন: রিসারেকশন (২০০২) ও হ্যালোউইন (২০১৮) চলচ্চিত্রে অভিনয় করেন।

কার্টিস এছাড়াও বিভিন্ন ঘরানার চলচ্চিত্রে কাজ করেন। তিনি জনপ্রিয় হাস্যরসাত্মক চলচ্চিত্র ট্রেডিং প্লেসেস (১৯৮৩)-এ অভিনয়ের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার অর্জন করেন এবং আ ফিশ কলড ওয়ান্ডা (১৯৮৮) চলচ্চিত্রে অভিনয়ের জন্য শ্রেষ্ঠ প্রধান চরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। এছাড়া তিনি জেমস ক্যামেরনের মারপিটধর্মী হাস্যরসাত্মক চলচ্চিত্র ট্রু লাইজ (১৯৯৪)-এ হেলেন টাস্কার চরিত্রে অভিনয় করে সেরা হাস্যরসাত্মক চলচ্চিত্র অভিনেত্রী বিভাগে গোল্ডেন গ্লোব পুরস্কার, আমেরিকান কমেডি পুরস্কার ও স্যাটার্ন পুরস্কার অর্জন করেন।

প্রারম্ভিক জীবন
কার্টিস ১৯৫৮ সালের ২২শে নভেম্বর ক্যালিফোর্নিয়া অঙ্গরাজ্যের সান্তা মনিকায় জন্মগ্রহণ করেন। তার পিতা অভিনেতা টনি কার্টিস এবং মাতা অভিনেত্রী জ্যানেট লেই। তার পিতা ছিলেন ইহুদি এবং হাঙ্গেরিয় ইহুদি অভিবাসীর পুত্র। তার দুজন প্র-মাতামহী ডেনীয় ছিলেন, এবং তার মায়ের বাকি পূর্বপুরুষগণ জার্মান ও স্কটস-আইরিশ ছিলেন। জেমির বড় বোন কেলি কার্টিসও একজন অভিনেত্রী এবং তার পিতার অন্যান্য বিয়ের ফলে তার কয়েকজন সৎ ভাইবোন রয়েছে, তারা হলেন আলেকজান্ড্রা, অভিনেত্রী অ্যালেগ্রা, বেঞ্জামিন, ও নিকোলাস কার্টিস। ১৯৬২ সালে কার্টিসের পিতামাতার বিবাহবিচ্ছেদ ঘটে। কার্টিসের ভাষ্যমতে, বিবাহবিচ্ছেদের পর তার পিতা তাদের পাশে ছিল না এবং তিনি "পিতার দায়িত্ব পালনে আগ্রহী ছিলেন না।"

তথ্যসূত্র

বহিঃসংযোগ

 

১৯৫৮-এ জন্ম
জীবিত ব্যক্তি
২০শ শতাব্দীর মার্কিন অভিনেত্রী
২১শ শতাব্দীর মার্কিন অভিনেত্রী
জার্মান বংশোদ্ভূত মার্কিন ব্যক্তি
ডেনীয় বংশোদ্ভূত মার্কিন ব্যক্তি
স্কটিশ-আইরিশ বংশোদ্ভূত মার্কিন ব্যক্তি
হাঙ্গেরীয় ইহুদি বংশোদ্ভূত মার্কিন ব্যক্তি
ক্যালিফোর্নিয়ার অভিনেত্রী
ক্যালিফোর্নিয়ার ডেমোক্র্যাট
ক্যালিফোর্নিয়ার লেখিকা
মার্কিন কণ্ঠাভিনেত্রী
মার্কিন চলচ্চিত্র অভিনেত্রী
মার্কিন টেলিভিশন অভিনেত্রী
ব্রিটিশ ব্যারোনেস
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক চলচ্চিত্র) বিজয়ী
শ্রেষ্ঠ পার্শ্ব অভিনেত্রী বিভাগে বাফটা পুরস্কার বিজয়ী
স্যাটার্ন পুরস্কার বিজয়ী
মার্কিন যুক্তরাষ্ট্রের এলজিবিটিকিউ অধিকার কর্মী
লস অ্যাঞ্জেলেসের অভিনেত্রী
জার্মান বংশোদ্ভূত অভিনেত্রী
মার্কিন জনহিতৈষী
২০শ শতাব্দীর মার্কিন লেখক
২১শ শতাব্দীর মার্কিন লেখক
২০শ শতাব্দীর মার্কিন লেখিকা
২১শ শতাব্দীর মার্কিন লেখিকা
ক্যালিফোর্নিয়ার সমাজকর্মী
গোল্ডেন গ্লোব পুরস্কার (সেরা অভিনেত্রী - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
স্ক্রিন অ্যাক্টরস গিল্ড পুরস্কার (সেরা পার্শ্ব অভিনেত্রী - চলচ্চিত্র) বিজয়ী
নারী উদ্ভাবক
শ্রেষ্ঠ পার্শ্ব অভিনেত্রী বিভাগে একাডেমি পুরস্কার বিজয়ী
মার্কিন ব্লগার
মার্কিন কমিক লেখক
লিয়ানা উলিন

লিয়ানা মারিয়া ইয়োনা উলিন (; জন্ম ২২ মার্চ ১৯৫৫) হলেন একজন সুয়েডিয় অভিনেত্রী। তিনি একাধিক পুরস্কারের মনোনয়ন লাভ করেছেন, তন্মধ্যে রয়েছে দ্য আনবেয়ারেবল লাইটনেস অব বিয়িং (১৯৮৮) চলচ্চিত্রের অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কার, এনিমিস, আ লাভ স্টোরি (১৯৮৯) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কার এবং শোকোলা (২০০০) চলচ্চিত্রের জন্য শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কার। তার অভিনীত অন্যান্য উল্লেখযোগ্য চলচ্চিত্র হল ইংমার বারিমানের আফটার দ্য রিহার্সাল (১৯৮৪), কুইন অব দ্য ডেমড (২০০২), কাসানোভা (২০০৫) ও দ্য রিডার (২০০৮)। উলিন টেলিভিশন ধারাবাহিক অ্যালিয়াস-এর দ্বিতীয় মৌসুম থেকে প্রধান অভিনয়শিল্পী দলের সদস্য ছিলেন এবং মার্কিন-সুয়েডিয় সিটকম ওয়েলকাম টু সুইডেন-এ শ্রেষ্ঠাংশে অভিনয় করেছেন।

প্রারম্ভিক জীবন
উলিন ১৯৫৫ সালের ২২শে মার্চ সুইডেনের স্টকহোমে জন্মগ্রহণ করেন। তার পিতা পরিচালক স্তিগ উলিন এবং মাতা অভিনেত্রী ব্রিত্তা হোমবের্গ। তিনি তার পিতামাতার তিন সন্তানের মধ্য সর্বকনিষ্ঠ। তার বড় ভাই ১৯৬০ সালে ক্যান্সারে আক্রান্ত হয়ে মারা যান। উলিন সুইডিশ ন্যাশনাল একাডেমি অব মাইম অ্যান্ড অ্যাক্টিং-এ অভিনয়ের পাঠ গ্রহণ করেন।

১৯৭৪ সালের অক্টোবর মাসে ১৯ বছর বয়সে উলিন ফিনল্যান্ডের হেলসিঙ্কিতে মিস স্ক্যান্ডিনেভিয়া ১৯৭৪-এর মুকুট অর্জন করেন।

কর্মজীবন
উলিন দ্য আনবেয়ারেবল লাইটনেস অব বিয়িং (১৯৮৮) চলচ্চিত্রের অভিনয়ের জন্য সেরা পার্শ্ব অভিনেত্রী বিভাগে গোল্ডেন গ্লোব পুরস্কারের মনোনয়ন লাভ করেন। ১৯৮৯ সালে তিনি এনিমি, আ লাভ স্টোরি চলচ্চিত্রে তার অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এতে তিনি নাৎসি মৃত্যু ক্যাম্প থেকে বেঁচে যাওয়া এক নারীর চরিত্রে অভিনয় করেন।

উলিন তার স্বামী লাসে হালস্ত্রোমের পরিচালনায় শোকোলা (২০০০) চলচ্চিত্রে অভিনয় করে শ্রেষ্ঠ পার্শ্বচরিত্রে অভিনেত্রী বিভাগে বাফটা পুরস্কারের মনোনয়ন লাভ করেন। এছাড়া তিনি হালস্ত্রোমের পরিচালনায় ক্যাসানোভা (২০০৫) চলচ্চিত্রে অভিনয় করেন।

ব্যক্তিগত জীবন
১৯৭০-এর দশকের মাঝামাঝি থেকে ১৯৮০-এর দশকের শেষ নাগাদ উলিন সুয়েডীয় অভিনেতা ও তার রয়্যাল ড্রামাটিক থিয়েটারের সহকর্মী উরিয়ান রামবারির সঙ্গী ছিলেন। তাদের অগুস্ত রামবারি (জ. ১৯৮৪) নামে এক সন্তান রয়েছে। ১৯৮০-এর দশকের শেষভাগে তাদের সম্পর্কে ছেদ ঘটার পর কিছুদিন তার মিস্টার জোন্স চলচ্চিত্রের সহশিল্পী রিচার্ড গিয়ারের সাথে তার সম্পর্ক ছিল।

১৯৯২ সালে উলিন সুইডেনে পরিচালক লাসে হালস্ত্রোমের সাথে পরিচিত হন। ১৯৯৪ সালে তারা স্টকহোমের হেদভিগ এলেওনোরা গির্জায় বিবাহবন্ধনে আবদ্ধ হন। তাদের তোরা (জ. ১৯৯৫) নামে এক কন্যা রয়েছে। এই দম্পতি নিউ ইয়র্কের বেডফোর্ডে বসবাস করেন।

তথ্যসূত্র

বহিঃসংযোগ

 

১৯৫৫-এ জন্ম
জীবিত ব্যক্তি
২০শ শতাব্দীর সুয়েডীয় অভিনেত্রী
২১শ শতাব্দীর সুয়েডীয় অভিনেত্রী
স্টকহোমের অভিনেত্রী
সুয়েডীয় চলচ্চিত্র অভিনেত্রী
সুয়েডীয় টেলিভিশন অভিনেত্রী
সুয়েডীয় মঞ্চ অভিনেত্রী
সুয়েডীয় সুন্দরী প্রতিযোগিতা বিজয়ী
মার্কিন যুক্তরাষ্ট্রে সুয়েডীয় অভিবাসী
সোনার তরী

সোনার তরী হল রবীন্দ্রনাথ ঠাকুর কর্ত্তৃক রচিত একটি বিখ্যাত বাংলা  কাব্যগ্রন্থ। সমগ্র গ্রন্থটি বাংলা কাব্যের অন্যতম শ্রেষ্ঠ রোম্যান্টিক কাব্য সংকলন। এটি ১৮৯৪ সালে প্রথম প্রকাশিত হয়। এটি রবীন্দ্রনাথের কাব্য রচনার "মানসী-সোনার তরী পর্ব"-এর অন্তর্গত একটি উল্লেখযোগ্য সৃষ্টি। এতে তাঁর কাব্য প্রতিভার পরিপূর্ণ বিকাশ ঘটেছে। এটি তাঁর অসংখ্য কালোত্তীর্ণ কাব্যের মধ্যে একটি। কাব্যগ্রন্থটি কবি দেবেন্দ্রনাথ সেনের প্রতি উৎসর্গিত।

পটভূমি 
১৮৯১ থেকে ১৯০১ সালের মধ্যবর্তী সময়কাল পর্যন্ত   রবীন্দ্রনাথ শিলাইদহের কুঠিবাড়িতে অবস্থান  করেন। তখন তিনি যে সমস্ত বিখ্যাত কাব্য রচনা করেন সেগুলোর মধ্যে "সোনার তরী" অন্যতম। বাংলা ও বাঙালীর জীবনের নানা অপরূপ কাহিনী এবং কবির আত্ম অহমিকা থেকে মুক্তির আকাঙ্ক্ষা থেকেই  "সোনার তরী" কাব্যের জন্ম।

মূল বিষয়বস্তু 
"সোনার তরী" কাব্যে এসে কবির মানবপ্রীতি নতুন মাত্রা পায়। এতে বাংলার বৃহত্তর জনজীবনের প্রতি আকর্ষণ লক্ষ্যনীয়। এ পর্যায়েই কবির কাব্য চেতনায় জীবনদেবতা তত্ত্বের উন্মেষ ঘটে। এই কাব্যের অনেকগুলি কবিতার সঙ্গে পদ্মাপাড়ের পল্লিপ্রকৃতির গভীর যোগ বিদ্যমান।  রবীন্দ্রনাথের নিজের ভাষায়, "আমার বুদ্ধি এবং কল্পনা এবং ইচ্ছাকে উন্মুখ করে তুলেছিল এই সময়কার প্রবর্তনা, বিশ্বপ্রকৃতি এবং মানবলোকের মধ্যে নিত্য সচল অভিজ্ঞতার প্রবর্তনা। এই সময়কার কাব্যের ফসল ভরা হয়েছিল সোনার তরীতে।" "সোনার তরী" (কাব্যের নামকবিতা) কবিতাটিতে কবি জীবন ও তার কীর্তির ক্ষণস্থায়ী অস্তিত্বের কথা বলেছেন। এই কবিতার শেষ পংক্তিদুটি অবিস্মরণীয় - "শূন্য নদীর তীরে রহিনু পড়ি/ যাহা ছিল নিয়ে গেল সোনার তরী।"

এই কাব্যের কয়েকটি উল্লেখযোগ্য কবিতা হল "সোনার তরী", "বিম্ববতী", "সুপ্তোত্থিতা", "বর্ষাযাপন", "হিং টিং ছট", "বৈষ্ণবকবিতা", "দুই পাখি", "যেতে নাহি দিব", "বসুন্ধরা", "নিরুদ্দেশ যাত্রা" ইত্যাদি।

তথ্যসূত্র

বহিঃসংযোগ 

 rabindra-rachanabali.nltr.org

রবীন্দ্রনাথ ঠাকুরের কাব্যগ্রন্থ
পাইলড্রাইভার (যৌনাসন)

পাইলড্রাইভার একটি যৌন আসন বা কায়দাগত অবস্থান। প্রকৃত পাইল ড্রাইভার-এর নিম্নাভিমুখী গতির সাথে সাদৃশ্য অনুসারে এরূপ নামকরণ করা হয়েছে।

সুবিধা-অসুবিধা
যদিও উভয় অংশগ্রহণকারীর পক্ষে অবস্থানটি বেশ কঠিন, তবে এটি বিশেষত গ্রহণকারীর জন্য, যারা সম্মুখে বাঁকা হতে পারেন না, তাদের জন্য কিছুটা সুবিধাজনক।

এই অবস্থানটি সেইসব অংশীদারদের জন্য উপযুক্ত যারা সাধারণ সচরাচর প্রচলিত আসন বা অবস্থানে যৌনসম্ভোগে ক্লান্ত হয়ে পড়েছেন।

কৌশল
গ্রহণকারী তার পিঠের উপর ভর করে চিত হয়ে শুয়ে বার্চের অবস্থান নেয় এমনভাবে যাতে পা সোজা হয়ে থাকে এবং যতটা সম্ভব উপরে উঠে। প্রেরণকারী ব্যক্তি পায়ে ভর করে দাঁড়ায়, তার এক পা সোজা, অন্য একটি হাঁটু বাঁকানো এবং সহায়ক কোনো দেয়াল বস্তু তার পাশে থাকে। সে তার গ্রহণকারী অংশীদারটির একটি পা কাঁধে করে বাহুতে ফেলে দেয়। গ্রহণকারী তার দ্বিতীয় পায়ে প্রেরণকারীর শরীরে চাপ দেয়। প্রেরণকারী এক হাত দিয়ে গ্রহণকারীর হাঁটু ধরে এবং গ্রহণকারী প্রেরণকারীী পা ধরে থাকে এবং তার ঊরুসন্ধিতে আদর করে। এই অবস্থায় প্রেরণকারী অংশীদার উপরে দাঁড়িয়ে তার লিঙ্গ বা অন্য কোনও বস্তু নীচের দিকে গ্রহণকারী অংশীদারের যোনি বা মলদ্বারে প্রবেশ করান।

তথ্যসূত্র

যৌনাসন
ধাতব বন্ডেজ

ধাতব বন্ধন বা ধাতব বন্ডেজ হলো বিডিএসএম ক্রিয়াকলাপের অংশ হিসাবে আজ্ঞাবহকে নিয়ন্ত্রণে রাখার জন্য ধাতব যন্ত্রপাতি ব্যবহারের সাথে জড়িত বন্ধন। কোনও দেহকে সুরক্ষিত করার জন্য দড়ি ব্যবহারের বিপরীতে ধাতব বন্ডেজে সাধারনত যত্ন সহকারে প্রস্তুতির প্রয়োজন হয়, কারণ অতিরিক্ত বাড়াবাড়িমূলক যন্তরগুলি হয়তো বিশেষজ্ঞের কাছ থেকে তৈরি করে আনতে হবে বা কিনতে হবে। সাধারণ হাতকড়া বা শিকল থেকে শুরু করে বিশেষভাবে নকশা করা চেয়ার বা জটিল বারের যন্তর(Device) পর্যন্ত ব্যবহৃত হতে পারে। দৃঢ় প্রকৃতির এবং ব্যক্তির উপরে স্থিত হওয়াসহ বিভিন্ন ধরনের প্রচুর পরিমাণ ওজন ধরে রাখার দক্ষতার কারণে শিকলগুলো মাঝে মধ্যে নিলম্বনের জন্য পছন্দ করা হয়। কারণ শিকল স্পর্শ করলে শীতল অনুভূত হয় এবং বেদম ছড়িয়ে পড়ে এবং চটকদার শৃঙ্খলা-দাসত্ব দৃশ্যে শ্রুতি ও স্পর্শকাতর সংবেদী উদ্দীপনা যোগ করে। একইভাবে অন্ধকারের পরিবেশকে আরো উপভোগ্য করে তুলতেও এটি ব্যবহার করা যেতে পারে।

আরো পড়ুন
 দড়ি বন্ডেজ
 বন্ডেজ (বিডিএসএম)

তথ্যসূত্র

যৌনক্রিয়া
আব্দুস সালাম (শেরপুরের রাজনীতিবিদ)

আব্দুস সালাম (১৯৪২–১৭ মার্চ ২০১১) বাংলাদেশের শেরপুর জেলার রাজনীতিবিদ যিনি তৎকালীন জামালপুর-৭ ও শেরপুর-২ আসনের সংসদ সদস্য ছিলেন।

প্রাথমিক জীবন 
আব্দুস সালাম ১৯৪২ সালে শেরপুর জেলার নালিতাবাড়ী উপজেলার নয়াবিল ইউনিয়নে জন্মগ্রহণ করেন। তৎকালীন ধনাঢ্য ব্যবসায়ী শের মামুদ সরকার ছিলেন তার পিতা। নিজ গ্রামে শেষ করেছিলেন প্রাথিকম শিক্ষা। এরপর উপজেলায় মাধ্যমিক এবং ঢাকা কলেজ ও ঢাকা বিশ্ববিদ্যালয়ে উচ্চশিক্ষা অর্জন করেন আব্দুস সালাম।

রাজনৈতিক জীবন 
আব্দুস সালাম কর্মজীবনের শুরুতে সুনামগঞ্জে ও জামালপুর আশেক মাহমুদ কলেজে অধ্যাপনা করেন। তিনি জিয়াউর রহমানের মন্ত্রিসভায় ও আবদুস সাত্তারের মন্ত্রিসভায় স্বরাষ্ট্র উপমন্ত্রী হিসেবে দায়িত্ব পালন করেন। ১৯৮৬ সালে হোসাইন মুহাম্মদ এরশাদের সময় তিনি কৃষি প্রতিমন্ত্রীর দায়িত্ব পালন করেন।

১৯৭৯ সালের দ্বিতীয় জাতীয় সংসদ নির্বাচনে তিনি বাংলাদেশ জাতীয়তাবাদী দলের প্রার্থী হিসেবে তৎকালীন জামালপুর-৭ আসন থেকে সংসদ সদস্য নির্বাচিত হন। এর পর জাতীয় পার্টিতে যোগ দিয়ে ১৯৮৬ সালের তৃতীয় ও ১৯৮৮ সালের চতুর্থ জাতীয় সংসদ নির্বাচনে জাতীয় পার্টির প্রার্থী হিসেবে শেরপুর-২ আসন থেকে সংসদ সদস্য নির্বাচিত হন।

মৃত্যু 
আব্দুস সালাম ১৭ মার্চ ২০১১ সালে শেরপুর জেলার নিজ বাড়িতে মৃত্যুবরণ করেন।

তথ্যসূত্র 

১৯৪২-এ জন্ম
২০১১-এ মৃত্যু
শেরপুর জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
বাংলাদেশের সাবেক প্রতিমন্ত্রী
দ্বিতীয় জাতীয় সংসদ সদস্য
তৃতীয় জাতীয় সংসদ সদস্য
চতুর্থ জাতীয় সংসদ সদস্য
জিয়াউর রহমানের মন্ত্রিসভার সদস্য
আবদুস সাত্তারের মন্ত্রিসভার সদস্য
বাংলাদেশের সাবেক উপমন্ত্রী
এরশাদের মন্ত্রিসভার সদস্য
জীবিত ব্যক্তি
কুকুরের প্রজনন

নির্দিষ্ট গুণাবলী এবং বৈশিষ্ট্য বজায় রাখতে বা উৎপাদন করার উদ্দেশ্যে নির্বাচিত কুকুরকে সঙ্গম করানোর চর্চা হলো কুকুরের প্রজনন। কুকুর যখন এজাতীয় হস্তক্ষেপ ছাড়াই সন্তান উৎপাদন করে তখন তাদের বংশের বৈশিষ্ট্যগুলি প্রাকৃতিক নির্বাচনের দ্বারা নির্ধারিত হয়। তবে "কুকুরের প্রজনন" শব্দবন্ধটি কেবল কুকুরদের কৃত্রিম নির্বাচনের জন্য নির্দিষ্ট করে, যেখানে কুকুরকে তাদের মালিকরা ইচ্ছাকৃতভাবে প্রজনন করিয়ে থাকে। প্রজনন জিনতত্ত্বের বিজ্ঞানের উপর নির্ভর করে, তাই কুকুরের জিনতত্ত্ব, স্বাস্থ্য এবং কুকুরের উদ্দেশ্যে ব্যবহারের উপযুক্ত জ্ঞান সহ প্রজনন-উপযুক্ত কুকুরকে প্রজনন করানোর চেষ্টা করা হয়।

প্রজনন এবং গর্ভধারণ 
যদি ডিম্বস্ফোটনের দিন থেকে পরিমাপ করা হয় তবে একটি কুকুরের গর্ভধারণের দৈর্ঘ্য ৬৩ দিন হয়। যেহেতু ডিম্বস্ফোটনের সঠিক তারিখ নির্ধারণ করা শক্ত, তাই গর্ভধারণের সময়কাল গণনা করার সময় প্রায়শই ত্রুটি ঘটে।  ফিনোপিয়ান টিউবে ক্যানাইন শুক্রাণু ১০ থেকে ১১ দিন বেঁচে থাকতে পারে তাই যদি কোনও কুকুরীকে ওসাইটিস (ডিম্বাশয়) নিষিক্ত হওয়ার ১০ দিন পূর্বে প্রজনন করানো হয় তবে তার গর্ভকালীন দৈর্ঘ্য ৭০ দিনের মতো হবে।  যদি ওসাইটগুলি নিষেকের দিনই প্রজনন করানো হয় তবে তার গর্ভধারণের দৈর্ঘ্য হবে ৬০ দিন।

প্রজনন পদ্ধতি

প্রাকৃতিক পদ্ধতি
প্রাকৃতিক প্রজনন মানুষের কোনো প্রকার হস্তক্ষেপ ছাড়াই (কিংবা যৎসামান্য হস্তক্ষেপ) কুকুর এবং কুকুরীর মধ্যে সংঘটিত হয়। কুকুর পিছন থেকে আরোহণ এবং কুকুরীর সাথে সঙ্গম শুরু করে। শুক্রাণুগুলো মূলত "বাঁধা" সময়কালে সরবরাহ হয় তবে কিছু শুক্রাণু সেই মুহুর্তের আগেই সরবরাহ হয়ে যেতে পারে।  শুক্রাণু আরও গভীরে প্রবেশ করবে এবং নিষেকের জন্য ডিম্বাশয়ের সাথে মিলিত হবে বা জরায়ু প্রাচীরের সাথে নিজেকে সংযুক্ত করবে এবং রাসায়নিক/হরমোনাল সংকেতের জন্য অপেক্ষা করবে যা তাদের জানান দেয় যে ডিম্বাণু নির্গত হয়েছে।  এরপরে সকল শুক্রাণুই ডিম্বাণুগুলোকে নিষিক্ত  করার প্রতিযোগিতায় প্রথম হওয়ার চেষ্টায় অবতীর্ণ হয়। কোনো শুক্রাণু একবার ডিম্বাণু নিষিক্ত করলে অন্য কোনও শুক্রাণু ঐ ডিম্বাণুতে আর প্রবেশ করতে পারে না। নিষিক্ত ডিমগুলি তখন জরায়ুর হর্ন বরাবর নিয়মিত বিরতিতে নিজেকে রোপণ করে যেখানে প্রসবের সময় না হওয়া পর্যন্ত তারা বিকাশ অব্যাহত রাখবে।

কৃত্রিম পদ্ধতি

তথ্যসূত্র

প্রজনন
হেদায়েতুল ইসলাম

হেদায়েতুল ইসলাম হেদা (–১৭ ডিসেম্বর ২০১৭) ছিলেন বাংলাদেশের একজন রাজনীতিবিদ। তিনি শেরপুর-৩ আসনের সংসদ সদস্য ছিলেন।

প্রাথমিক জীবন 
হেদায়েতুল ইসলাম  সালে তৎকালীন পূর্ব পাকিস্তানের শেরপুরের শ্রীবরদীর খড়িয়াকাজিরচর ইউনিয়নের হালগড়া গ্রামে জন্মগ্রহণ করেন। তার পিতা সামছুল হক ঠিকাদার।

রাজনৈতিক জীবন 
পঞ্চম জাতীয় সংসদের বাংলাদেশ জাতীয়তাবাদী দলের শেরপুর-৩ আসনের সংসদ সদস্য সেরাজুল হক ২৮ অক্টোবর ১৯৯৪ সালে মৃত্যুবরণ করলে একই সালে উপনির্বাচন বিএনপির প্রার্থী হিসেবে হেদায়েতুল ইসলাম  সংসদ সদস্য নির্বাচিত হয়েছিলেন।

তিনি ১২ জুন ১৯৯৬ সালের সপ্তম ও ২০১৪ সালের দশম জাতীয় সংসদ নির্বাচনে স্বতন্ত্র প্রার্থী হিসেবে এবং ২০০১ সালের অষ্টম জাতীয় সংসদ নির্বাচনে জাতীয় পার্টির প্রার্থী হিসেবে ইসলামী জাতীয় ঐক্যফ্রন্টের হয়ে শেরপুর-৩ আসন থেকে পরাজিত হয়েছিলেন।

মৃত্যু 
হেদায়েতুল ইসলাম ১৭ ডিসেম্বর ২০১৭ সালে ঢাকার বারডেম হাসপাতালে চিকিৎসাধীন অবস্থায় মৃত্যুবরণ করেন।

তথ্যসূত্র 

১৯৬২-এ জন্ম
২০১৭-এ মৃত্যু
শেরপুর জেলার রাজনীতিবিদ
বাংলাদেশ জাতীয়তাবাদী দলের সাবেক রাজনীতিবিদ
জাতীয় পার্টির রাজনীতিবিদ
পঞ্চম জাতীয় সংসদ সদস্য
অনসূয়া আব্বাসি

অনসূয়া আব্বাসি হচ্ছেন পাকিস্তানের একজন টেলিভিশন অভিনেত্রী। পাকিস্তান টেলিভিশনে শিশুশিল্পী হিসেবে কাজ শুরু করা অনসূয়া বড়ো হয়ে এমটিভি পাকিস্তানে ভিজে (ভিডিও জকি) হিসেবে চাকরি করেন। এছাড়াও তিনি বিভিন্ন বিজ্ঞাপনের মডেল হয়েছেন এবং আগ টিভি এবং জিও টিভিতেও চাকরি করেছেন কিন্তু তিনি পরে অভিনয় করা শুরু করেন। তার অভিনীত জনপ্রিয় টিভি ধারাবাহিক হচ্ছে মেরা ছায়ে ২ (২০১২), মেরি স্যাহেলি মেরি হামজোলি (২০১২), টুটে হুয়ে পেড় (২০১৩), নানহি (২০১৩), পিয়ারে আফজাল (২০১৩), মালিকা-এ-আলেয়া (২০১৪), ভাওয়ার (২০১৪) এবং মালিকা-এ-আলেয়া ২য় মৌসুম (২০১৫)। তার জনপ্রিয় অধিকাংশ নাটকগুলোই জিও টিভির ছিলো, এছাড়াও কয়েকটি ছিলো এআরওয়াই ডিজিটালের।

২০১৪ সালের ২৭ সেপ্টেম্বর অনসূয়ার আইনান আরিফ (ক্রিকেটার তসলিম আরিফের ছেলে) এর সঙ্গে বিয়ে হয়।

তথ্যসূত্র

বহিঃসংযোগ 
 

১৯৯৩-এ জন্ম
পাকিস্তানি অভিনেত্রী
পাকিস্তানি টেলিভিশন অভিনেত্রী
জীবিত ব্যক্তি
করাচির অভিনেত্রী
২১শ শতাব্দীর পাকিস্তানি অভিনেত্রী
পাকিস্তানি নারী মডেল
উর্দু চলচ্চিত্র অভিনেত্রী
লাহোরের অভিনেত্রী
লাহোরের ব্যক্তি
জুডি ডেভিস

জুডিথ ডেভিস (জন্ম ২৩ এপ্রিল ১৯৫৫) হলেন একজন অস্ট্রেলীয় অভিনেত্রী। তিনি চলচ্চিত্র, টেলিভিশন ও মঞ্চে তার কাজের জন্য পরিচিত। ৪০ বছরের অধিক সময়ের কর্মজীবনে তিনি তার বৈচিত্রময় কাজের জন্য তার প্রজন্মের অন্যতম সেরা অভিনেত্রী হিসেবে গণ্য এবং তার একাধিক কাজের সহকর্মী উডি অ্যালেন তাকে "বিশ্বের অন্যতম উত্তেজনাকর অভিনেত্রী" বলে অভিহিত করেন। তিনি একাধিক পুরস্কার অর্জন করেছেন, তন্মধ্যে রয়েছে আটটি অস্ট্রেলিয়ান একাডেমি অব সিনেমা অ্যান্ড থিয়েটার আর্টস পুরস্কার, তিনটি প্রাইমটাইম এমি পুরস্কার, দুটি বাফটা পুরস্কার ও দুটি গোল্ডেন গ্লোব পুরস্কার; এছাড়া তিনি দুটি একাডেমি পুরস্কারের মনোনয়ন পেয়েছেন।

ডেভিস ১৯৭৭ সালে ন্যাশনাল ইনস্টিটিউট অব ড্রামাটিক আর্ট থেকে স্নাতক সম্পন্ন করেন, সেখানে তিনি রোমিও অ্যান্ড জুলিয়েট নাটকে মেল গিবসনের বিপরীতে অভিনয় করেছিলেন। ডেভিস অস্ট্রেলিয়াতেই অধিকাংশ মঞ্চনাটকে কাজ করেছেন, তন্মধ্যে রয়েছে পিয়াফ (১৯৮০), হেডা গ্যাবলার (১৯৮৬), ভিক্টরি (২০০৪) ও দ্য সিগাল (২০১১)। এছাড়া তিনি ১৯৮২ সালে লন্ডনে ইনসিগনিফিক্যান্ট নাটকে অভিনয় করেছিলেন, এই কাজের জন্য তিনি শ্রেষ্ঠ অভিনেত্রী বিভাগে লরন্স অলিভিয়ে পুরস্কারে মনোনীত হয়েছিলেন, এবং ১৯৮৯ সালে লস অ্যাঞ্জেলেসে হ্যাপগড নাটকে অভিনয় করেছিলেন। তিনি ২০১৭ সালে ন্যাশনাল ইনস্টিটিউট অব ড্রামাটিক আর্টে ফিরে আসেন এবং লাভ অ্যান্ড মানি নাটকের নির্দেশনা প্রদান করেন।

তিনি মাই ব্রিলিয়ান্ট ক্যারিয়ার (১৯৭৯) চলচ্চিত্রে অভিনয়ের জন্য শ্রেষ্ঠ অভিনেত্রী ও শ্রেষ্ঠ সম্ভাবনাময় অভিনেত্রী বিভাগে দুটি বাফটা পুরস্কার অর্জন করেন। তিনি উইন্টার অব আওয়ার ড্রিমস (১৯৮১) চলচ্চিত্রের জন্য শ্রেষ্ঠ অভিনেত্রী বিভাগে এবং হুডউইঙ্ক (১৯৮১) চলচ্চিত্রের জন্য শ্রেষ্ঠ পার্শ্ব অভিনেত্রী বিভাগে দুটি অস্ট্রেলিয়ান ফিল্ম ইনস্টিটিউট পুরস্কার লাভ করেন। তিনি আ প্যাসেজ টু ইন্ডিয়া (১৯৮৪) চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে এবং হাজবেন্ডস অ্যান্ড ওয়াইভস (১৯৯২) চলচ্চিত্রে অভিনয়ের জন্য শ্রেষ্ঠ পার্শ্ব অভিনেত্রী বিভাগে একাডেমি পুরস্কারের মনোনয়ন লাভ করেন। এর ফলে তিনি এই দুই বিভাগে অস্কারে মনোনীত প্রথম অস্ট্রেলীয় এবং অস্কারে মনোনীত চতুর্থ অস্ট্রেলীয় অভিনেত্রী।

তথ্যসূত্র

বহিঃসংযোগ

 
 
 

১৯৫৫-এ জন্ম
জীবিত ব্যক্তি
২০শ শতাব্দীর অস্ট্রেলীয় অভিনেত্রী
২১শ শতাব্দীর অস্ট্রেলীয় অভিনেত্রী
অস্ট্রেলীয় চলচ্চিত্র অভিনেত্রী
অস্ট্রেলীয় টেলিভিশন অভিনেত্রী
অস্ট্রেলীয় মঞ্চ অভিনেত্রী
অস্ট্রেলীয় মঞ্চ পরিচালক
শ্রেষ্ঠ প্রধান অভিনেত্রী বিভাগে ইন্ডিপেন্ডেন্ট স্পিরিট পুরস্কার বিজয়ী
সীমিত ধারাবাহিক বা চলচ্চিত্রে সেরা প্রধান অভিনেত্রী বিভাগে প্রাইমটাইম এমি পুরস্কার বিজয়ী
সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
শ্রেষ্ঠ পার্শ্ব অভিনেত্রী বিভাগে ন্যাশনাল বোর্ড অব রিভিউ পুরস্কার বিজয়ী
শ্রেষ্ঠ অভিনেত্রী বিভাগে বাফটা পুরস্কার বিজয়ী
স্ক্রিন অ্যাক্টরস গিল্ড পুরস্কার বিজয়ী
গোল্ডেন গ্লোব পুরস্কার (সেরা অভিনেত্রী - মিনি ধারাবাহিক বা টিভি চলচ্চিত্র) বিজয়ী
ন্যাশনাল ইনস্টিটিউট অব ড্রামাটিক আর্টের প্রাক্তন শিক্ষার্থী
সিরাজুল ইসলাম (নেত্রকোণার রাজনীতিবিদ)

সিরাজুল ইসলাম বাংলাদেশের নেত্রকোণা জেলার রাজনীতিবিদ ও নেত্রকোণা-১ আসনের সাবেক সংসদ সদস্য।

প্রাথমিক জীবন 
সিরাজুল ইসলাম নেত্রকোণা জেলায় জন্মগ্রহণ করেন।

রাজনৈতিক জীবন 
সিরাজুল ইসলাম ১৯৮৬ সালের তৃতীয় জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে ও ১৯৮৮ সালের চতুর্থ জাতীয় সংসদ নির্বাচনে স্বতন্ত্র প্রার্থী হিসেবে নেত্রকোণা-১ আসন থেকে সংসদ সদস্য নির্বাচিত হন।

তথ্যসূত্র 

সম্ভাব্য জীবিত ব্যক্তি
জন্মের বছর অনুপস্থিত (জীবিত ব্যক্তি)
নেত্রকোণা জেলার রাজনীতিবিদ
জাতীয় পার্টির রাজনীতিবিদ
চতুর্থ জাতীয় সংসদ সদস্য
তৃতীয় জাতীয় সংসদ সদস্য
বাংলাদেশ আওয়ামী লীগের সাবেক রাজনীতিবিদ
জীবিত ব্যক্তি
এনএক্সটি টেকওভার ৩০

এনএক্সটি টেকওভার ৩০ একটি পেশাদার কুস্তি এবং ডাব্লিউডাব্লিউই নেটওয়ার্কের একটি অনুষ্ঠান ছিল, যেটি ডাব্লিউডাব্লিউই তাদের ব্র্যান্ড এনএক্সটির জন্য প্রযোজনা করেছিল। এই অনুষ্ঠানটি ২০২০ সালের ২২শে আগস্ট তারিখে মার্কিন যুক্তরাষ্ট্রের ফ্লোরিডার উইন্টার পার্কের ফুল সেল বিশ্ববিদ্যালয়ে অনুষ্ঠিত হয়েছে এবং ডাব্লিউডাব্লিউই নেটওয়ার্কে সরাসরি সম্প্রচারিত হয়েছে। এটি এনএক্সটি টেকওভার কালানুক্রমিকের অধীনে প্রচারিত ৩০তম অনুষ্ঠান ছিল।

এই অনুষ্ঠানটি মূলত মার্কিন যুক্তরাষ্ট্রের ম্যাসাচুসেটসের বস্টনের টিডি গার্ডেনে অনুষ্ঠিত হওয়ার কথা ছিল, তবে বস্টনের মেয়র মার্টি ওয়ালশ বস্টনের বড় পরিসরে আয়োজিত সকল ধরনের সমাবেশ স্থগিত করার ঘোষণা দেওয়ার পাশাপাশি জানান যে সেপ্টেম্বর মাসের পূর্বে বিশাল জনসমাগম বিশিষ্ট কোন ধরনের অনুষ্ঠানের জন্য অনুমতি দেওয়া হবে না। পরবর্তীতে, ডাব্লিউডাব্লিউই জানায় যে এই অনুষ্ঠানটি এনএক্সটি-এর সাপ্তাহিক পর্ব ধারণের স্থান ফুল সেল বিশ্ববিদ্যালয়ে আয়োজন করা হবে।

প্রাক-প্রদর্শনে একটি সহ মূল অনুষ্ঠান মিলিয়ে মোট ৬টি ম্যাচ এই অনুষ্ঠানে অনুষ্ঠিত হয়েছিল। এই অনুষ্ঠানের সর্বশেষ ম্যাচে ক্যারিয়ান ক্রস কিথ লিকে হারিয়ে প্রথমবারের মতো এনএক্সটি চ্যাম্পিয়নশিপ জয়লাভ করে। অন্যান্য শীর্ষস্থানীয় ম্যাচে, ইও শিরাই এনএক্সটি নারী চ্যাম্পিয়নশিপ ম্যাচে ডাকোটা কাইকে, ড্যামিয়েন প্রিস্ট এনএক্সটি উত্তর আমেরিকান চ্যাম্পিয়নশিপ ম্যাচে ব্রনসন রিড, ক্যামেরন গ্রাইমস, জনি গার্গেনো এবং ভেলভেটিন ড্রিমকে এবং এডাম কোল প্যাট ম্যাকএফিকে হারিয়েছে।

ফলাফল

টীকা

তথ্যসূত্র

বহিঃসংযোগ 
 

২০২০-এ ডাব্লিউডাব্লিউই নেটওয়ার্কের অনুষ্ঠান
এনএক্সটি টেকওভার
২০২০-এ ফ্লোরিডা
ফ্লোরিডায় ঘটনা
উইন্টার পার্কে (ফ্লোরিডা) পেশাদার কুস্তি
আগস্ট ২০২০-এ মার্কিন যুক্তরাষ্ট্রে ঘটনা
টেলিভিশনে কোভিড-১৯ বৈশ্বিক মহামারীর প্রভাব
বাথানডাঙ্গা উচ্চ বিদ্যালয়

বাথানডাঙ্গা উচ্চবিদ্যালয়, গোপালগঞ্জ জেলার অন্তর্গত কাশিয়ানী উপজেলার  মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে।  বিদ্যালয়টিতে একটি ৪তলা ও দুটি দ্বিতল ও একটি একতলা বিশিষ্ট ভবন এবং একটি খেলার মাঠ রয়েছে।

পরিচিতি
বিদ্যালয়টির উত্তর পাশে রয়েছে দ্বিতল ভবন। মোট ৫ টি ভবন রয়েছে। ইংরেজি বড় অক্ষরের ইউ-সেপের এই বিদ্যালয়টিতে ১২ টি শ্রেণিকক্ষ, ১ টি অফিস কক্ষ, ১ টি শিক্ষক মিলনায়তনসহ একটি পৃথক গ্রন্থাগার রয়েছে। ৫.৩৪ একর জমির এই বিদ্যালয়টিতে রয়েছে ভাষা শহীদদের প্রতি শ্রদ্ধা নিবেদনের জন্য পাকা শহীদ মিনার, বিশাল খেলার মাঠ, ইত্যাদি।

অবস্থান
বাথানডাঙ্গা উচ্চ বিদ্যালয়, গোপালগঞ্জ জেলার অন্তর্গত কাশিয়ানী উপজেলার  মহেশপুর ও মাহমুদপুর ইউনিয়নের সংযোগস্থল হিসেবে পরিচিত বাথানডাঙ্গা বাজারের উপর অবস্থিত। বিদ্যালয়টির পূর্ব পাশ দিয়ে বারাসাতের খাল প্রবাহিত হয়েছে। বিদ্যালয় এর পাশেই ৬৮নং বাথানডাঙ্গা সরকারি প্রাথমিক বিদ্যালয় অবস্থিত। ক্রমান্বয়ে বিদ্যালয়টি অত্র এলাকার প্রাণকেন্দ্রে পরিণত হচ্ছে।

প্রতিষ্ঠাকাল
১৯৪৫ সালে বিদ্যালয়টি স্থানীয় শিক্ষানুরাগীদের প্রচেষ্টায় মাইনর এডুকেশন হিসেবে পঞ্চম শ্রেণি পর্যন্ত চালু হয়। ১৯৫৩ সালের জুনিয়র বিদ্যালয় এবং ১৯৫৪ সালে বিদ্যালয়টি মাধ্যমিক বিদ্যালয়ের স্বীকৃতি লাভ করে।

তথ্যসূত্র

গোপালগঞ্জ জেলার বিদ্যালয়
১৯৫৪-এ প্রতিষ্ঠিত শিক্ষাপ্রতিষ্ঠান
১৯৫৪-এ পূর্ব পাকিস্তানে প্রতিষ্ঠিত
এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ

দ্য এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ (বাংলাঃ এনডাব্লিউএ পশ্চিমা রাজ্যসমূহের ঐতিহ্যবাহী শিরোপা) যুক্তরাষ্ট্রের পেশাদার কুস্তি সংস্থা জোট ন্যাশনাল রেসলিং এলাইয়েন্সের একটি স্বল্পসময়ের জন্য সক্রিয় পেশাদার কুস্তি শিরোপা ছিল। শিরোপাটি ১৯৮৭ সালে ইউনিভার্সাল রেসলিং ফেডারেশনে একটি প্রতিযোগিতার মাধ্যমে উদ্ভূত ও পরবর্তীতে অপর কুস্তি সংস্থা জিম ক্রোকেট প্রমোশনে  শিরোপাটির জন্য লড়াই ও প্রতিযোগিতা হতো। ১৯৮৯ সালে ন্যাশনাল রেসলিং এলাইয়েন্স শিরোপাটি পরিত্যক্ত করে।

শিরোপাটি মাত্র দুইজন কুস্তিগির ধারণ করেন- ব্যারি উইন্ডহ্যাম ও ল্যারি বাইস্কো। নিষ্ক্রিয় হওয়ার আগে ল্যারি এই শিরোপাটি সর্বোচ্চ ৩৬২ ধরে রাখেন, যা এই শিরোপার জন্য সর্বোচ্চ দিন ধরে রাখার রেকর্ড হিসেবে বিবেচিত।

২০১৫ সালে ন্যাশনাল রেসলিং এলাইয়েন্স ও ভেনডেটা প্রো রেসলিং যৌথ উদ্যোগে এনডাব্লিউএ ওয়েস্টার্ন স্টেটস চ্যাম্পিয়নশিপ (প্রায় একই)শিরোনামে আরেকটি নতুন শিরোপা উদ্বোধন করে। এই শিরোপার জন্য ব্যবহৃত বেল্টটি ১৯৮৭ সালের মূল শিরোপার বেল্টের নকশার সাথে সমরূপ বৈশিষ্ট্য সম্পন্ন। এই শিরোপাটিকে মাঝে মাঝে প্রচারের ক্ষেত্রে 'এনডাব্লিউএ ওয়েস্টার্ন স্টেটস হেরিটেজ চ্যাম্পিয়নশিপ' হিসেবে পরিচয় করিয়ে দেয়া হতো। এছাড়াও এই নতুন শিরোপাটির ইতিহাস বর্ণনা করার সময় পূর্বের শিরোপার ধারকদের কৃতিত্ব দেয়া হতো।

শিরোপা ইতিহাস

আরো দেখুন 
 ডাব্লিউডাব্লিউএফ কানাডিয়ান চ্যাম্পিয়নশিপ
 ডাব্লিউডাব্লিউএফ নর্থ আমেরিকান চ্যাম্পিয়নশিপ
 ডাব্লিউডাব্লিউডাব্লিউএফ ইউনাইটেড স্টেটস হেভিওয়েট চ্যাম্পিয়নশিপ

তথ্যসূত্র 

পেশাদার কুস্তির চ্যাম্পিয়নশিপ
ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ

দ্য ডাব্লিউসিডাব্লিউ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ (বাংলাঃ ডাব্লিউসিডাব্লিউ ৬ জনের ট্যাগ টিম বিশ্বশিরোপা) বর্তমানে লুপ্ত পেশাদার কুস্তি সংস্থা ওয়ার্ল্ড চ্যাম্পিয়নশিপ রেসলিং(ডাব্লিউসিডাব্লিউ)-এর একটি ট্যাগ টিম শিরোপা ছিল। ১৯৯১ সালের ১৭ ফেব্রুয়ারি হতে ১০ নভেম্বর পর্যন্ত ডাব্লিউসিডাব্লিউ'র বিভিন্ন সম্প্রচারিত অনুষ্ঠানে শিরোপাটির জন্য বিভিন্ন লড়াই অনুষ্ঠিত হয়। শিরোপাটি ডাব্লিউসিডাব্লিউ'র পূর্বসুরী জিম ক্রোকেট প্রমোশনে  ব্যবহৃত এনডাব্লিউএ ওয়ার্ল্ড সিক্স-ম্যান ট্যাগ টিম চ্যাম্পিয়নশিপ-এর পুনঃসক্রিয় রূপ হিসেবে বিবেচিত। শিরোপাটির এনডাব্লিউএ সংস্করণটি সংস্থার মূল আকর্ষণ বা প্রথম সারির কুস্তিগিরদের লড়াইয়ের জন্য ব্যবহার হলেও ডাব্লিউসিডাব্লিউ সংস্করণটি মূলত মধ্যম সারির কুস্তিগিরদের লড়াই ও প্রতিযোগিতায় পুরস্কার হিসেবে ব্যবহৃত হয়েছে। রিকি মর্টন ও টমি রিচ শিরোপাটি দুইবার ধারণ করেন। ১০ নভেম্বর, ১৯৯১ সালে শিরোপাটি নিষ্ক্রিয় হয়।

কয়েকমাস বাদে ডাব্লিউসিডাব্লিউ'র ম্যাচকর্তা এরিক বিশোফ ডাব্লিউসিডাব্লিউ ম্যাগাজিনের ২৩ মে, ১৯৯২ -এর সংখ্যায় ও ৩০ মে, ১৯৯২-এ সম্প্রচারিত ডাব্লিউসিডাব্লিউ ওয়ার্ল্ডঅয়াইড অনুষ্ঠানে শিরোপাটি বিচ ব্লাস্ট পে-পার-ভিউতে ফিরিয়ে আনার ঘোষণা দিয়েছিলেন। শিরোপাটির জন্য ববি ইটন, আর্ন এন্ডারসন ও স্টিভ অস্টিনের সাথে ব্যারি উইন্ডহ্যাম, ডাস্টিন রোডস ও নিকিতা কোলফের মধ্যে লড়াই নির্ধারিত ছিল। পরবর্তীতে শিরোপা ফিরিয়ে আনার পরিকল্পনা বাদ দেয়া হয়েছিল। বিচ ব্লাস্টএ নির্ধারিত লড়াইটি শিরোপা নির্ধারণের বদলে একটি সাধারণ ট্যাগ-টিম লড়াই হিসেবে শেষ হয়েছিল।

শিরোপার ইতিহাস

সমন্বিত ধারক

পেশাদার কুস্তিগির

তথ্যসূত্র

আরো দেখুন 

পেশাদার কুস্তির চ্যাম্পিয়নশিপ
ওয়ার্ল্ড চ্যাম্পিয়নশিপ রেসলিং